ຜູ້ສະໝັກ ປະທານາທິບໍດີ ສຫລ ຂໍສຽງສະໜັບສະໜຸນ ຈາກ ຊົນກຸ່ມນ້ອຍ ແລະກຸ່ມສາສະໜາ
ຜູ້ສະໝັກ ປະທານາທິບໍດີ ຂອງພັກຣີພັບບລີກັນ 4 ຄົນ ຖະແຫຼງຕໍ່ກອງປະຊຸມ ທີ່ມະຫາວິທະຍາໄລ Bob Jones ໃນເມືອງ Greenville ລັດ South Carolina.
ພວກທີ່ຫວັງ ຈະໄດ້ເປັນປະທານາທິບໍດີສະຫະລັດ ຕ່າງກໍຮຽກ ຮ້ອງໃຫ້ບັນດາຜູ້ມີສິດປ່ອນບັດ ທີ່ເປັນຊົນກຸ່ມນ້ອຍ ແລະຊາວ ຄຣິສຕຽນໃນຂະນະທີ່ພວກເຂົາເຈົ້າກ້າວເຂົ້າສູ່ໄລຍະສອງອາ ທິດທີ່ສຳຄັນ ໃນການຕໍ່ສູ້ ກ່ຽວກັບການເລືອກຕັ້ງຂັ້ນຕົ້ນ ຂອງ ພວກເຂົາເຈົ້າ ບັນດາຜູ້ສະໝັກປະທານາທິບໍດີ ຂອງພັກຣີພັບບລີກັນ ໄດ້ໄປ ປາກົດໂຕທີ່ກອງປະຊຸມວ່າດ້ວຍຄວາມເຊື່ອ ແລະຄອບຄົວ ທີ່ ມະຫາວິທະຍາໄລ ທີ່ຍຶດໝັ້ນ ໃນແນວທາງສາສະໜາດັ້ງເດີມ Bob Jones ທີ່ເມືອງ Greenville ໃນລັດ South Carolina ພວກຊາວຄຣິສຕຽນ ແມ່ນກຸ່ມປ່ອນບັດທີ່ສຳຄັນຢູ່ລັດ South Carolina ຊຶ່ງຈະຈັດການ ເລືອກຕັ້ງຂັ້ນຕົ້ນ ຂອງພັກຣີພັບບລີກັນ ໃນວັນທີ 20 ກຸມພານີ້ ແລະພັກເດໂມແຄຣັດຈັດ ການເລືອກຕັ້ງຂອງຕົນໃນອາທິດຕໍ່ໄປ ອະດີດຜູ້ປົກຄອງລັດຟລໍຣິດາທ່ານ Jeb Bush ກ່າວຕໍ່ກອງປະຊຸມນີ້ວ່າ ຄວາມເຊື່ອຂອງ ທ່ານເປັນແສງປະທີບນຳທາງ ທີ່ອາດຈະມີອິດທິພົນຕໍ່ທາງເລືອກຕ່າງໆ ຢູ່ໃນຕຳແໜ່ງຊຶ່ງ ທ່ານກ່າວວ່າຂ້າພະເຈົ້າບໍ່ເຊື່ອວ່າທ່ານຈະເອົາຄວາມເຊື່ອຂອງທ່ານເຂົ້າໄປອັດໄວ້ໃນຫີບ ໃນຊີວິດການຮັບໜ້າທີ່ຂອງທ່ານ ສ່ວນສະມາຊິກສະພາສູງຈາກລັດຟລໍຣິດາທ່ານ Marco Rubio ໄດ້ກ່າວເຖິງບັນຫາການ ກໍ່ຄວາມຮຸນແຮງດ້ວຍປືນ ທີ່ທ່ານເວົ້າວ່າ ມັນເປັນເລື້ອງສິນທຳ ແທນທີ່ຈະແມ່ນເລື້ອງກົດ ໝາຍ ທ່ານ Rubio ທີ່ນັບຖືສາສະໜາກາໂຕລິກ ກ່າວວ່າ ເວລາຊີວິດຄອບຄົວ ແຕກຫັກ ລົງ ຄຸນຄ່າແຕກຫັກລົງ ແລະເມື່ອຄຸນຄ່າແຕກຫັກລົງແລ້ວ ປະເທດຂອງທ່ານ ກໍແຕກຫັກ ລົງຄືກັນ ສ່ວນນາຍແພດຜ່າຕັດເສັ້ນປະສາດທີ່ອອກກິນເບ້ຍບຳນານແລ້ວ ທ່ານ Ben Carson ທີ່ ນັບຖືສາສະໜາ Seventh-Day Adventist ໄດ້ກ່າວເຖິງບັນຫາ ຮັກຮ່ວມເພດໂດຍເວົ້າ ວ່າ ພວກສະໜັບສະໜຸນສິດທິຂອງກະເທີຍ ຕ້ອງການຢາກຈະຄັດຄ້ານຕໍ່ຄວາມເຊື່ອຂອງ ພວກເຮົາ ນຶ່ງອາທິດກ່ອນໜ້າການເລືອກຕັ້ງຂັ້ນຕົ້ນ ຂອງພັກຣີພັບບລີກັນນັ້ນ ນັກທຸລະກິດພັນລ້ານ ທ່ານ Donald Trump ໄດ້ມີຄະແນນສຽງນຳໜ້າ ຢ່າງສະບາຍໆ ກາຍສິບເປີເຊັນ ລື່ນຄູ່ ແຂ່ງຂອງທ່ານ ໃນການຢັ່ງຫາງສຽງຢູ່ລັດ South Carolina